Ellingard

Ellingard Gruppen AS (morselskap) med datterselskapene Murmester Rolf Holm AS, Ellingard Naturstein AS, Ellingard Collection AS, Respo Terrazzo AS og Ellingard Monument AS utgjør Ellingard-konsernet.

Konsernets ledergruppe består av konsernsjef Pål Smith, aksjonær Karstein Ellinggard og de daglige lederne i de fem datterselskapene.

Ellingard Gruppen er Norges største leverandører innen mur & flis, naturstein og terrazzo og utfører oppdrag over hele landet. Konsernet har egen innkjøpsorganisasjon som handler direkte fra produsenter over hele verden.
Hovedkontoret, lager, butikk og verksted ligger i Østre Aker vei 103, Oslo. I tillegg har Ellingard Gruppen eget lager og verksted i Verpetveien 52 på Vestby utenfor Oslo. Konsernet hadde rundt 100 ansatte i 2015.

Historie 

 1905 - Steinhuggervirksomheten etableres på Eide.
 1986 - Karstein Ellinggard starter opp virksomheten i Oslo.
 1992 - Ellingard kjøpte eiendommen Storveien 12, Oslo (videresolgt i 2003).
 1996 - Hele virksomheten samles i Oslo med Pål Smith som leder.
 1996 - Ellingard Naturstein AS blir den ledende leverandøren av naturstein i Norge.
 2004 - Ellingard kjøper tomt og innredet brakkeløsning som kontor på Alnabru.
 2006 - Tomten på Alnabru selges.
 2006 - Ellingard kjøper eiendommen Østre Aker vei 103 i Oslo
 2006 - Ellingard kjøper 5 måls tomt på Vestby i Akershus
 2007 - Ellingard tar Østre Aker vei 103 i Oslo i bruk som sitt hovedkontor.
 2007 - Lidenskapen til varige materialer leder til kjøp av den ærverdige Murmester Rolf Holm AS, som ble etablert i 1945.
 2010 - Ellingard Collection AS skilles ut som eget selskap for å oppnå bedre logistikk og komme tettere inn på de internasjonale steinmarkeder.
 2010 - Ellingard Collection starer opp egen butikk rettet mot kunder i bransje- og privatmarkedene.
 2013 - Steinhuggervirksomheten Ellingard Monument AS skilles ut som eget selskap.
 2013 - Ellingard Gruppen AS etableres som konsernets morselskap
 2013 - Respo Terrazzo AS, etablert i 1975 kjøpes for å utnytte synergier med Ellingards øvrige virksomhet.

Referanser 

Etableringer i 1905